Jucători de șah din întreaga lume merg la Shumen pentru cel mai mare turneu din Bulgaria, de șah rapid și blitz
Shumen așteaptă jucători de șah din toată lumea în această vară pentru cel mai mare turneu internațional din Bulgaria. Turneul internațional de șah rapid și blitz „Open Shumen”, organizat de Clubul Sportiv de Șah “Shumen”, va atrage și anul acesta șahişti din întreaga lume la „Arena Shumen”, unde în perioada 26-28 iulie 2024, va avea loc una dintre cele mai prestigioase competiții de șah pentru Bulgaria, potrivit Rador Radio România.
Anul trecut, Shumen Open a reunit 199 de sportivi din diferite colțuri ale lumii – Bulgaria, Canada, Franța, Germania, Grecia, India, Italia, Libia, Macedonia de Nord, România, Turcia și Ucraina – pentru a-și testa abilitățile în cadrul celui mai mare turneu de șah rapid și blitz organizat în Bulgaria. Fondul de premii din acest an este în total de 20.000 de leva.
Peste 70 de participanți s-au înscris deja pentru ediția din acest an a turneului, printre care reprezentanți ai Bulgariei, Macedoniei de Nord, Ucrainei, Rusiei, Italiei, SUA și Indiei, iar organizatorii de la Clubul Sportiv de Șah „Shumen” spun că se așteaptă ca anul acesta competiția să fie și mai dinamică și mai contestată și se pregătesc zilnic pentru marele eveniment. „Viziunea noastră este să transformăm Shumen în capitala șahului în Bulgaria. Cred că acest turneu este un atestat serios pentru locul orașului și Clubului Sportiv de Șah „Shumen” în jocul de șah din Bulgaria”, a comentat Ilian Haralanov, președinte al Clubului Sportiv de Șah „Shumen”. Informații la zi despre organizarea și desfășurarea turneelor pot fi găsite pe site-ul și pagina de Facebook a Clubului Sportiv de Șah „Shumen”.
Sursa: 24CHASA / Rador Radio România /.
Traducerea: Mirela Petresc
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank